Nazareth

Οι Nazareth είναι σκωτσέζικό χαρντ ροκ συγκρότημα από το Ντανφέρμλιν, το οποίο σχηματίστηκε το 1968 και γνώρισε επιτυχία και στις δύο πλευρές του Ατλαντικού κατά τη δεκαετία του '70. Το συγκρότημα συνεχίζει να ηχογραφεί και να περιοδεύει σε όλο τον κόσμο.

 Βιογραφία 
1966-1976
Μία πρώιμη μορφή των Nazareth δημιουργήθηκε το 1966, όταν ο τραγουδιστής Νταν ΜακΚάφερτι, ο μπασίστας Πιτ Άγκνιου και ο ντράμερ Νταρέλ Σουίτ σχημάτισαν τους The Shadettes, στο Ντανφέρμλιν.I Love Nazareth - The shadettes | Facebook Μετά από δύο χρόνια ζωντανών εμφανίσεων σε κλαμπ της πόλης, τα τρία μέλη παραιτήθηκαν από τις καθημερινές τους εργασίες και μετονομάστηκαν σε Nazareth, αφού ενέταξαν στη σύνθεση τους τον κιθαρίστα Μάνι Τσάρλτον. Αφού έγιναν γνωστοί για τη δυναμική τους, υπέγραψαν συμβόλαιο με τον μάνατζερ Μπιλ Φέχιλι, ο οποίος πλήρωσε τα έξοδα για την ηχογράφηση του πρώτου τους δίσκου.

Οι Nazareth υπέγραψαν στην "Pegasus Records" και κυκλοφόρησαν το ομώνυμο άλμπουμ τους, το 1971. Για την προώθηση του δίσκου, περιόδευσαν μαζί με τον Ρόρι Γκάλαχερ και τους Atomic Rooster.Atomic Rooster | Vintagerock's Weblog Μετά την κυκλοφορία του δεύτερου δίσκου τους με τίτλο "Exercises", οι Nazareth περιόδευσαν μαζί με τους Deep Purple, γεγονός που ανέβασε τη δημοτικότητα τους. Ο μπασίστας των Deep Purple, Ρότζερ Γκλόβερ, ανέλαβε την παραγωγή του τρίτου τους δίσκου, "Razamanaz",Roger Glover. 1973-2006 History - Deep-Purple.net ο οποίος περιείχε και το πρώτο επιτυχημένο σινγκλ του συγκροτήματος, το "Broken Down Angel", το οποίο σκαρφάλωσε στην ένατη θέση των βρετανικών τσαρτ, όπως και το "Bad, Bad Boy" που έφθασε στο # 10. Το άλμπουμ έφθασε στο # 11 στη Μεγάλη Βρετανία και μπήκε στους καταλόγους επιτυχιών στις Ηνωμένες Πολιτείες.

Ο Γκλόβερ ανέλαβε την παραγωγή και του επόμενου τους δίσκου με τίτλο "Loud 'n' Proud", το οποίο ηχογραφήθηκε μέσα σε διάστημα δύο εβδομάδων στο "The Ganghut studio" του Τζέιμσταουν της Σκωτίας και περιείχε διασκευές στο "Teenage Nervous Breakdown" του Λόουελ Τζορτζ και το "The Ballad Of Hollis Brown" του Μπομπ Ντίλαν. Επίσης, το συγκρότημα διασκεύασε το "This Flight Tonight" της Τζόνι Μίτσελ, το οποίο ανέβηκε στο # 11 στη Μεγάλη Βρετανία και την κορυφή των γερμανικών τσαρτ, ενώ μπήκε στο Top-5 στην Αυστρία και την Ελβετία.Nazareth's This Flight Tonight cover of Joni Mitchell's This Flight TonightNazareth - This Flight Tonight - austriancharts.at Το "Loud 'n' Proud" έφθασε στο Top-10 στη Μεγάλη Βρετανία, τη Γερμανία και τη Νορβηγία, ενώ σκαρφάλωσε στην κορυφή των αυστριακών τσαρτ.Nazareth - Loud 'n' Proud - austriancharts.at

Στον δίσκο "Rampant" που ακολούθησε, την παραγωγή ανέλαβε και πάλι ο Γκλόβερ, ενώ η ηχογράφηση έγινε στο Μοντρέ της Ελβετίας με το φορητό στούντιο των Rolling Stones. Στο τραγούδι "Shanghai'd In Shanghai", συμμετείχε ο κιμπορντίστας των Deep Purple, Τζον Λορντ και το σινγκλ του κομματιού γνώρισε επιτυχία στην κεντρική Ευρώπη.swedishcharts.com - Nazareth - Shanghai'd In Shanghai

Το συγκρότημα επικεντρώθηκε στο να γνωρίσει παγκόσμια επιτυχία, με αποτέλεσμα το άλμπουμ "Hair of the Dog" να μην καταφέρει να μπει στα βρετανικά τσαρτ αλλά να γίνει ο δίσκος με τις μεγαλύτερες πωλήσεις τους στον υπόλοιπο κόσμο, αφού με την ώθηση της μεγάλης επιτυχίας "Love Hurts", κατάφερε να βραβευθεί ως πλατινένιο στις Ηνωμένες Πολιτείες, όπου σκαρφάλωσε στο Top-20. Το "Love Hurts" έφθασε στο # 8 στις Ηνωμένες Πολιτείες και έγινε χρυσό, ενώ ανέβηκε στην κορυφή των τσαρτ στο Βέλγιο, την Ολλανδία, τη Νότια Αφρική, τον Καναδά και τη Νορβηγία, όπου παρέμεινε στο # 1 για 14 εβδομάδες.norwegiancharts.com - Nazareth - Love Hurts Η επιτυχία αυτή ανέβασε τη δημοτικότητα των Nazareth σε επίπεδο να θεωρούνται από τα μεγαλύτερα ονόματα παγκοσμίως. Η συλλογή "Greatest Hits" που κυκλοφόρησε στα τέλη του 1975 κατάφερε να μπει στους καταλόγους επιτυχιών ανά τον κόσμο και να βραβευθεί ως ασημένια στην πατρίδα του συγκροτήματος.

Οι Nazareth γνώρισαν άλλη μία επιτυχία με το "My White Bicycle", διασκευή σε τραγούδι των Tomorrow και κυκλοφόρησαν τα "Close Enough for Rock 'n' Roll" και "Play 'n' the Game" μέσα στο 1976. Παρά την επιτυχία του, το συγκρότημα χρειάστηκε να αντιμετωπίσει την ψυχολογική φθορά από τον θάνατο του μάνατζερ του, Μπιλ Φέχιλι.

1977-1983
Το 1977, οι Nazareth γνώρισαν επιτυχία με το ΕΡ "Hot Tracks", το οποίο ανέβηκε στο # 15 στη Μεγάλη Βρετανία. Το συγκρότημα ενέταξε σαν δεύτερο κιθαρίστα τον Ζαλ Κλέμινσον και ηχογράφησαν το "No Mean City", περιοδεύοντας στην Ευρώπη με τους Whitesnake σαν support και στην Αμερική με τους Budgie.

260px|thumb|Ο Μάνι Τσάρλτον
Ακολούθησε το "Malice in Wonderland" την επόμενη χρονιά σε παραγωγή του Τζεφ Μπάξτερ, παρουσιάζοντας ένα εμπορικότερο σύνολο σε σχέση με το παρελθόν. Παρά την επιτυχία του, το άλμπουμ δεν κατάφερε να έχει κάποιον αντίκτυπο στη Μεγάλη Βρετανία, οδηγώντας τον Κλέμινσον σε αποχώρηση τον Ιούλιο του 1980, με τον κιθαρίστα Μπίλι Ράνκιν και τον κιμπορντίστα Τζον Λοκ να τον αντικαθιστούν.Billy Rankin | Official website the ex Nazareth guitarist Η νέα σύνθεση ηχογράφησε το "The Fool Circle" του 1981, ακολουθούμενο από το ζωντανά ηχογραφημένο στον Καναδά, "'Snaz". Το τραγούδι "Crazy" συμπεριλήφθηκε στο σάουντρακ της ταινίας "Heavy Metal".HEAVY METAL-Nazareth-Crazy (A Suitable Case for Treatment) - Youtube

Το "2XS" του 1982 γνώρισε μικρότερη επιτυχία σε σχέση με τα προηγούμενα άλμπουμ των Nazareth, αλλά αποτέλεσε τον πρώτο από μία σειρά Top-10 δίσκων για τη Νορβηγία, μία χώρα η οποία αποτέλεσε σημαντική αγορά για το συγκρότημα από το ξεκίνημα του.norwegiancharts.com - Nazareth - 2XS Στα τέλη του 1982 ο Λοκ αποχώρησε για να σχηματίσει τους Spirit και το συγκρότημα περιόδευσε στην Ευρώπη μαζί με τους Rush και στην Αμερική με τον Μπιλ Σκουάιρ.

Το "Sound Elixir" του 1983 ηχογραφήθηκε στα "Little Mountain Studios" του Βανκούβερ και μετά την κυκλοφορία του αποχώρησε από το συγκρότημα και ο Μπίλι Ράνκιν αφήνοντας τους Nazareth ως τετραμελές σχήμα. Το συγκρότημα υπέγραψε στη "Vertigo Records" κυκλοφορώντας το "The Catch" στα τέλη του 1984, για την προώθηση του οποίου εμφανίστηκαν ζωντανά στο φεστιβάλ του Γιάρμουθ μαζί με τους MotörheadNazareth Kerrang ! Weekender Festival 1984 - Spirit of Metal και στις 14 Σεπτεμβρίου 1985 στο "Metal Hammer Fest" της Γερμανίας μαζί με ονόματα όπως οι Metallica, Venom, Wishbone Ash, Running Wild, κ.α..Metal Hammer Festival 1985 with Metallica, Nazareth, Venom, Wishbone Ash, and more…

Την ίδια χρονιά, ο πρώην μάνατζερ τους, Τζιμ Γουάιτ, κυκλοφόρησε τα παλιότερα άλμπουμ του συγκροτήματος μέσω της εταιρείας του "Sahara Records" και μετά από δικαστική διαμάχη την οποία κέρδισε το συγκρότημα, οι κυκλοφορίες ακυρώθηκαν και αφαιρέθηκαν από τα ράφια των δισκοπωλείων.

1986-σήμερα
Το 1986, οι Nazareth ηχογράφησαν το άλμπουμ "Cinema", το οποίο δεν κυκλοφόρησε στη Μεγάλη Βρετανία λόγω της ιδιαίτερα πεσμένης δημοτικότητας του συγκροτήματος εκεί. Επέστρεψαν το 1989 με το "Snakes 'N' Ladders", το οποίο, επίσης, δεν εκδόθηκε στην πατρίδα τους μέχρι το 1997 όταν κυκλοφόρησε μέσω μίας σειράς επανεκδόσεων. Το σινγκλ "We Are Animals" γνώρισε επιτυχία στη Ρωσία και το συγκρότημα περιόδευσε στη Σοβιετική Ένωση το 1990.

Τον Μάιο του 1990, ο Τσάρλτον αποχώρησε για να συνεχίσει σαν παραγωγός, δίνοντας τη θέση του στον Μπίλι Ράνκιν, ο οποίος επέστρεψε στους Nazareth μετά από επτά χρόνια. Το συγκρότημα κυκλοφόρησε το "No Jive" μέσω της βελγικής "Mausoleum Records" και περιόδευσε στη Βόρεια Αμερική το 1993. Ακολούθησε το "Move Me" την επόμενη χρονιά, με μπόνους κομμάτια τις ακουστικές επανεκτελέσεις κλασικών τους τραγουδιών όπως το "Razamanaz", το "This Flight Tonight", το "My White Bicycle", κ.α..

Στα τέλη του 1994, στο συγκρότημα εντάχθηκε ο κιθαρίστας Τζίμι Μάρισον στη θέση του Ράνκιν, μαζί με τον κιμπορντίστα Ρόνι Λίχι και το 1996 εμφανίστηκαν ζωντανά στο φεστιβάλ "Rock Pioneers" μαζί με τους Saxon και τους Survivor. Το 1997, όλος ο κατάλογος της δισκογραφίας των Nazareth επανεκδόθηκε με επιπλέον κομμάτια σε κάθε δίσκο, από την "Castle Records".

Το 1998, ηχογράφησαν τον δίσκο "Boogaloo" και περιόδευσαν στη Ρωσία και την υπόλοιπη Ευρώπη μαζί με τους Uriah Heep.

Ο Ντάρελ Σουίτ έπαθε καρδιακή προσβολή τον Απρίλιο του 1999, κάτι που οδήγησε στον θάνατο του, ενώ βρισκόταν σε περιοδεία στις Ηνωμένες Πολιτείες.Obituaries: Darrell Sweet - The Independent Η περιοδεία αναβλήθηκε και οι Nazareth επέστρεψαν στη Μεγάλη Βρετανία με τον γιο του Πιτ Άγκνιου, Λι, να αναλαμβάνει τα τύμπανα. Το συγκρότημα έμεινε χωρίς δισκογραφική εταιρεία και στις δύο πλευρές του Ατλαντικού.

Το 2001 πραγματοποίησαν μία ιδιαίτερα επιτυχημένη βρετανική περιοδεία μαζί με τους Uriah Heep, ενώ το 2004 εμφανίστηκαν ζωντανά στη Ρωσία και τη Βραζιλία, πριν συνεχίσουν με μία καλοκαιρινή περιοδεία στον Καναδά. Λίγο πριν ο Ρόνι Λίχι αποχώρησε από τους Nazareth αφήνοντας τους για άλλη μια φορά ως τετραμελές σχήμα.

Στις 4 Αυγούστου 2006, ο Τζον Λοκ πέθανε από καρκίνο στα 62 του χρόνια.John Locke - Obituaries - News - The Independent

Το 2008, κυκλοφόρησε ο δίσκος "The Newz" από την "Edel/earMUSIC" και το συγκρότημα περιόδευσε για τα σαράντα του χρόνια από τον Ιανουάριο μέχρι το Νοέμβριο εκείνης της χρονιάς.Nazareth Tour Statistics: 40th Anniversary Tour | setlist.fm Ακολούθησε το "Big Dogz" του 2011, επαναφέροντας τους Nazareth στις χαμηλές θέσεις των καταλόγων επιτυχιών, μετά από αρκετά χρόνια.Nazareth - Big Dogz - austriancharts.a

Στις 28 Αυγούστου 2013, ανακοινώθηκε η αποχώρηση του Νταν ΜακΚάφερτι από τη μουσική βιομηχανία λόγω προβλημάτων υγείας.Dan McCafferty leaves Nazareth because of health issues Έξι μήνες αργότερα, έγινε γνωστό ότι το μικρόφωνο του συγκροτήματος αναλαμβάνει ο Λίντον Όσμπορν.Crombie boy Linton rocks for reborn Nazareth Με τη νέα σύνθεση, κυκλοφόρησαν το άλμπουμ "Rock 'n' Roll Telephone" στις 3 Ιουνίου 2014.antiMusic.com: Nazareth - Rock 'n' Roll Telephone

Ο Όσμπορν αντικαταστάθηκε τον Φεβρουάριο του 2015 από τον Καρλ Σέντανς, πρώην μέλος του προσωπικού σχήματαος του Γκίζερ Μπάτλερ, των Krokus και των Persian Risk.Carl Sentance Announced As New Vocalist For Nazareth

Ο Νταν ΜακΚάφερτι απεβίωσε σε ηλικία 76 ετών στις 8 Νοεμβρίου 2022.

 Δισκογραφία 
Στούντιο ηχογραφήσεις
ΈτοςΆλμπουμΑγγλίαΒρετανικά τσαρτΓερμανίαΓερμανικά τσαρτΚαναδάςΚαναδικά τσαρτΗ.Π.Α.Αμερικάνικα τσαρτΒραβεύσειςGold and Platinum - Music CanadaGold and Platinum Searchable Database - RIAA 1971  Nazareth  -  -  -  -   1972  Exercises  -  -  -  -   1973  Razamanaz  11  48  39  157  : Πλατινένιος 1973  Loud 'n' Proud  10  8  17  150  : Πλατινένιος 1974  Rampant  13  11  80  157  : Χρυσός 1975  Hair of the Dog  -  27  20  17  : Πλατινένιος / : Χρυσός 1976  Close Enough for Rock 'n' Roll  -  42  12  24  : Χρυσός 1976  Play 'n' the Game  -  -  14  75  : Χρυσός 1977  Expect No Mercy  -  -  78  82  : Χρυσός 1979  No Mean City  34  -  81  88  : Χρυσός 1980  Malice in Wonderland  -  43  19  41  : Χρυσός 1981  The Fool Circle  60  -  31  70  1982  2XS  -  42  74  122  1983  Sound Elixir  -  52  -  -  1984  The Catch  -  60  -  -  1986  Cinema  -  -  -  -  1989  Snakes 'N' Ladders  -  -  -  -  1991  No Jive  -  -  -  -  1994  Move Me  -  -  -  -  1998  Boogaloo  -  -  -  -  2008  The Newz  -  -  -  -  2011  Big Dogz  -  73  -  -  2014  Rock 'n' Roll Telephone  -  39  -  - 2018Tattooed on My Brain2022Surviving the Law

Συλλογές
 Greatest Hits (1975)
 Hot Tracks (1976)
 The Very, Very Best of Nazareth (1984)
 The Ballad Album (1989)
 The Ballad Album Vol.2 (1990)
 The Singles Collection (1990)
 From the Vaults (1993)
 The Singles Collection (1994)
 Greatest Hits Volume II (1998)
 The Very Best Of Nazareth(2001)
 The Ballads (2002)
 Maximum XS (2003)
 Golden Hits Nazareth (2004)
 The Anthology (2009)
 The Singles (2012)Ζωντανές ηχογραφήσεις
 'Snaz (1981)
 BBC Radio 1 Live in Concert (1991)
 Live at the Beeb (1998)
 Back to the Trenches (2001)
 Homecoming (2002)
 Alive & Kicking (2003)
 The River Sessions Live 1981 (2004)
 Live in Brazil (2007)

Παραπομπές

Πηγές

 Nazareth History | Nazareth 
 Nazareth | Music Biography, Credits and Discography | Allmusic
 Nazareth - discography, line-up, biography, interviews, photos

Κατηγορία:Σκωτσέζικα heavy metal συγκροτήματα
Κατηγορία:Βρετανικά hard rock συγκροτήματα